CELEX: 32018D1959
Language: fi
Date: 2018-12-10 00:00:00
Title: Komission täytäntöönpanopäätös (EU) 2018/1959, annettu 10 päivänä joulukuuta 2018, neuvoston direktiivistä 2000/29/EY poikkeamisesta siltä osin kuin on kyse toimenpiteistä, joilla estetään haitallisen organismin Agrilus planipennis (Fairmaire) kulkeutuminen unioniin Kanadasta ja Amerikan yhdysvalloista peräisin olevan puutavaran välityksellä ja leviäminen unionissa (tiedoksiannettu numerolla C(2018) 8235)

12.12.2018   
               
               
                  FI
               
               
                  Euroopan unionin virallinen lehti
               
               
                  L 315/27
               
            
         KOMISSION TÄYTÄNTÖÖNPANOPÄÄTÖS (EU) 2018/1959,
         annettu 10 päivänä joulukuuta 2018,
         neuvoston direktiivistä 2000/29/EY poikkeamisesta siltä osin kuin on kyse toimenpiteistä, joilla estetään haitallisen organismin Agrilus planipennis (Fairmaire) kulkeutuminen unioniin Kanadasta ja Amerikan yhdysvalloista peräisin olevan puutavaran välityksellä ja leviäminen unionissa
         
            
               (tiedoksiannettu numerolla C(2018) 8235)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan,
         sekä katsoo seuraavaa:
         
                     (1)
                  
                  
                     
                        Agrilus planipennis (Fairmaire) on haitallinen organismi, joka luetellaan direktiivin 2000/29/EY liitteessä I olevan A osan I jakson a kohdan 1.2 alakohdassa haitallisena organismina, jota ei esiinny unionissa.
                  
               
                     (2)
                  
                  
                     Direktiivin 2000/29/EY liitteessä IV olevan A osan I jakson 2.3 kohdan säännöksissä vahvistetaan erityisvaatimukset, joiden avulla estetään tietyistä kolmansista maista peräisin olevan puutavaran välityksellä tapahtuva haitallisen organismin Agrilus planipennis (Fairmaire) kulkeutuminen unioniin ja leviäminen siellä.
                  
               
                     (3)
                  
                  
                     Euroopan komission vuonna 2018 Kanadassa ja Amerikan yhdysvalloissa tekemien kahden tarkastuskäynnin aikana kerättyjen tietojen perusteella direktiivin 2000/29/EY liitteessä IV olevan A osan I jakson 2.3 kohdan vaihtoehdon b mukaisten edellytysten täytäntöönpanoa ei todenneta riittävästi ennen vientiä.
                  
               
                     (4)
                  
                  
                     Sen vuoksi on aiheellista kieltää Kanadasta ja Yhdysvalloista peräisin olevan, lajeista ja suvuista Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. ja Pterocarya rhoifolia Siebold & Zucc. saadun puutavaran tuonti unioniin mainitussa vaihtoehdossa b tarkoitetun virallisen lausunnon nojalla.
                  
               
                     (5)
                  
                  
                     Tämän päätöksen voimassaolon olisi päätyttävä 30 päivänä kesäkuuta 2020, jotta direktiivin 2000/29/EY liitteessä IV olevan A osan I jakson 2.3 kohtaa voidaan tarkastella uudelleen tieteellisen ja teknisen kehityksen perusteella.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Poiketen siitä, mitä direktiivin 2000/29/EY liitteessä IV olevan A osan I jakson 2.3 kohdassa säädetään, Kanadasta ja Amerikan yhdysvalloista peräisin olevan, lajeista ja suvuista Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. ja Pterocarya rhoifolia Siebold & Zucc. saadun puutavaran tuonti unionin alueelle sallitaan ainoastaan, jos siitä esitetään edellä mainitun 2.3 kohdan a tai c alakohdassa tarkoitettu virallinen lausunto.
         
         
            2 artikla
            Tämän päätöksen voimassaolo päättyy 30 päivänä kesäkuuta 2020.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 10 päivänä joulukuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 169, 10.7.2000, s. 1.